Document ID: /fineweb-2-swissfilter-quality_10-filterrobots/filtered/02038.jsonl.gz/3141

«Aufgezeichnete Erinnerungen» ubain «Engste Heimat» èn be dus dals cudeschs enconuschents dad Erica Pedretti. Las ovras d’art da la dunna da 90 onns èn pauc enconuschentas. Il directur artistic Stephan Kunz ha vulì midar quai cun ina exposiziun. En quella cumparan 50 ovras d’art da gronda dimensiun e passa 100 dissegns.
Vita senza dimora fixa
Erica Pedretti è naschida 1930 en la Tschecoslovachia. Durant la segunda guerra mundiala è ella vegnida en Svizra ed ha fatg la scola professiunala a Turitg ed in emprendissadi d’argientera. Silsuenter ha ella lavurà blers onns en ils Stadis Unids avant che puspè turnar ad abitar pli tard a Schlarigna e Bienna. Tenor Stephan Kunz n'haja ella mai gì ina dimora propi fixa ed er quai duaja l’exposiziun mussar.
Nagins maletgs vid la paraid
Bleras da las ovras d’art pendan vid fils en il lieu d’exposiziun. Tiers vegn ch’ellas èn fitg fragilas. Per raquintar auter sajan ins vegnì tar l’idea da exponer ils maletgs be sin maisas. Tras quai daventia l’entira exposiziun pli frestga e ludica.
Ord l'archiv:
RTR actualitad 17:00